มติเอกฉันท์! ศาล รธน. ชี้ คำสั่ง คสช.เรียกบุคคลรายงานตัว ขัดรัฐธรรมนูญ
มติเอกฉันท์! ศาล รธน. ชี้ คำสั่ง คสช.เรียกบุคคลรายงานตัว ขัดรัฐธรรมนูญ
มติเอกฉันท์! ศาล รธน. ชี้ คำสั่ง คสช.เรียกบุคคลรายงานตัว ขัดรัฐธรรมนูญ
2 ธ.ค. 2563

ศาลรัฐธรรมนูญวินิจฉัยกรณีประกาศคณะรักษาความสงบแห่งชาติ (คสช.) ฉบับที่ 29/2557 เรื่องให้บุคคลมารายงานตัวตามคำสั่ง คสช. ลงวันที่ 24 พ.ค. 2557 และประกาศ คสช. ฉบับที่ 41/2557 เรื่องกำหนดให้การฝ่าฝืนหรือไม่ปฏิบัติตามคำสั่งเรียกบุคคลให้มารายงานตัว เป็นความผิด ลงวันที่ 26 พ.ค.2557 เฉพาะในส่วนโทษทางอาญา
โดยศาลรัฐธรรมนูญมีมติเอกฉันท์ว่า ขัดหรือแย้งต่อรัฐธรรมนูญ มาตรา 26 และเฉพาะประกาศ คสช. ฉบับที่ 29/2557 เรื่องให้บุคคลมารายงานตัวตามคำสั่งของ คสช. ลงวันที่ 24 พ.ค. 2557 โดยมติเสียงข้างมากว่าขัดหรือแย้งต่อรัฐธรรมนูญ มาตรา 29 วรรคหนึ่งด้วย
กรณีดังกล่าว ศาลแขวงดุสิตได้ส่งคำโต้แย้งของ นายวรเจตน์ ภาคีรัตน์ อาจารย์ประจำคณะนิติศาสตร์ มหาวิทยาลัยธรรมศาสตร์ จำเลย เพื่อขอให้ศาลรัฐธรรมนูญพิจารณาวินิจฉัยตามรัฐธรรมนูญว่า ประกาศ คสช. เรื่องให้บุคคลมารายงานตัวตามคำสั่ง และกำหนดให้การฝ่าฝืนหรือไม่ปฏิบัติตามคำสั่งเรียกบุคคลให้มารายงานตัวเป็นความผิด ขัดหรือแย้งต่อรัฐธรรมนูญหรือไม่